ประจำเดือนมาไม่ปกติคะ มาน้อย แล้วก็เป็นสีดำ ก่อนหน้านี้มีเพศสัมพันครั้งแรก ป้องกันโดยการใช้ถุงยางอนามัย ผ่านไปสองวันประจำเดือนเริ่มมา แต่ก็เป็นสีดำ บางครั้งเป็นน้ำเมือกๆสีออกเหลือง แล้วมาน้อย ไม่มีอาการปวดท้อง เข้าวันที่5แล้วค่ะ ซื่งก่อนหน้านั้นเวลามีประจำเดือนจะปวดท้องมาก จะเป็นอันตรายมั้ยคะ
สวัสดีค่ะ การที่มีเพศสัมพันธ์ โดยการเลือกใช้ถุงยางอนามัย เพื่อคุมกำเนิดถือว่าประสิทธิภาพค่อนข้างดีค่ะ แเต่ก็ยังมีโอกาสที่จะเกิดถุงยางอนามัย หลุด รั่ว หรือฉีกขาด ทำให้มีสารคัดหลั่งจากฝ่ายชายมาในฝ่ายหญิง เเล้วเพิ่มความเสี่ยงต่อการตั้งครรภ์ได้ค่ะทั้งนี้ เเนะนำให้สังเกตรอบเดือนร่วมด้วยค่ะ ถ้าผิดปกติไปจากเดิม เช่น มาไม่ตรงตามวันที่ควรจะเป็น ปริมาณไม่เท่าเดิม หรือมีอาการปวดท้อง อาจต้องตรวจปัสสาวะเพื่อดูการตั้งครรภ์ร่วมด้วยค่ะเนื่องจาก การที่มีเลือดเป็นสีน้ำตาล หรือ เมือก เช่นนี้ อาจเกิดจากเลือดออกผิดปกติได้ค่ะ เช่น จากเดิมที่ประจำเดือนมาไม่ปกติอยู่เเล้ว หรือมีการติดเชื้อเกิดขึ้นในอวัยวะอุ้งเชิงกราน หรือมีการติดเชื้อที่ช่องคลอดค่ะถ้าเรื่องสารคัดหลั่งเหล่านี้ เเนะนำให้ไปตรวจภายในเพื่อประเมินเรื่องการติดเชื้อในช่องคลอดค่ะ รวมไปถึงหาสาเหตุของการที่ประจำเดือนมาไม่สม่ำเสมอค่ะ ส่วนเรื่องการตั้งครรภ์ ถ้าประจำเดือนมาไม่ตรงเช่นนี้ เเนะนำให้ตรวจปัสสาวะเพื่อยืนยันการตั้งครรภ์ในอีก 4-6 สัปดาห์ค่ะ